
  Republika Hrvatska
Općinski sud u Rijeci
     Prekršajni odjel
   Rijeka, Užarska 3
Poslovni broj: Pp-188/2023

 R E P U B L I K A  H R V A T S K A

R J E Š E N J E

	Općinski sud u Rijeci, po sutkinji Meliti Šimić, uz sudjelovanje Valnee Car, kao zapisničarke, u prekršajnom postupku protiv I okr. pravne osobe „PBS Maritime“ d.o.o. Rijeka i II okr. odgovorne osobe u pravnoj osobi Nevena Medića, koje u postupku brani Frane Dobrović, odvjetnik iz Rijeke, zbog prekršaja iz članka 229. stavka 1.  točka 3.  Zakona o radu (NN RH 93/14) ,pokrenutom na temelju optužnog prijedloga Državnog inspektorata, PU Rijeka, Službe za nadzor radnih odnosa, KLASA: 116-02/22-01/1640, podnesenog ovome Sudu 16. siječnja 2023., odlučujući o zahtjevu za naknadu troškova postupka, 2.rujna 2026., 

r i j e š i o   j e

          Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17 i 118/18, 114/22 dalje: PZ) imaju se na teret proračunskih sredstava isplatiti troškovi prekršajnog postupka na ime nagrade i nužnih izdataka u iznosu od 625,00 eura (šesto dvadeset pet) eura na žiro račun branitelja okrivljene odgovorne osobe u pravnoj osobi, Frane Dobrovića, odvjetnika iz Rijeke, IBAN: HR6523900011198020093 otvoren kod HPB bank d.d. 

Obrazloženje
1. Pravomoćnim rješenjem posl.br. Pp-188/2023 obustavljen je prekršajni postupak protiv okrivljenika. 
2. Okrivljenik je putem branitelja pravodobno podnio zahtjev za naknadu troškova prekršajnog postupka u ukupnom iznosu od  625,00 eura, a koji iznos uključuje i PDV.

3. Zahtjev okrivljenika je  osnovan. 
4. Tarifom o nagradama i naknadi troškova za rad odvjetnika (Narodne novine broj 138/23) (dalje: OT) Tbr.52.  propisano je  da kada sud ili drugo tijelo odlučuje o nagradi troškova zastupanja na teret protivne strane  ili na teret proračunskih sredstava primjenjuje tarifu prema vrijednosti boda  koja je na snazi u vrijeme donošenja odluke o trošku postupka. Navedena Tarifa stupila je na snagu 26. studenog 2023., a vrijednost boda prema Tbr.54. iznosi  2,00 eura.
5. Na temelju Tbr.4./1. Tarife priznata je nagrada u iznosu od 100 bodova pristup raspravi 5.prosinca 2024., što uz vrijednost boda od 2,00 eura, ukupno iznosi 200,00 eura.

6. Na temelju Tbr.5./1. Tarife priznata je nagrada u iznosu od 150 bodova za sastav žalbe na Presudu, što uz vrijednost boda od 2,00 eura, ukupno iznosi 300,00 eura.

7.  Slijedom iznijetog, priznaju se troškovi prekršajnog postupka u  iznosu od 625,00 eura,  na koji iznos je primjenom tbr. 42. citirane tarife obračunat porez na dodanu vrijednost. 

Rijeka, 2. rujna 2026.

Zapisničar:							                    Sutkinja:
[bookmark: _GoBack]Valnea Car, v.r.                                                                          Melita Šimić, v.r. 



Uputa o pravnom lijeku

Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.

DNA:

1. okrivljenoj odgovornoj osobi;
2. branitelju;
- po pravomoćnosti:
  računovodstvu uz zahtjev

